
[bookmark: _Toc508625044]Keskeiset käsitteet
Kiinteistöllä tarkoitetaan kiinteistörekisteriin merkittyä maan tai vesialueen omistuksen yksikköä, siihen kuuluvine rakennuksineen, etuuksineen ja rasitteineen. Sanaa kiinteistö käytetään yleiskielessä yleisesti muun muassa pelkästä rakennuksesta. (Sanastokeskus TSK 2017)
Rakennus on erillinen, kiinteä tai paikallaan pidettäväksi tarkoitettu, omalla sisään-käynnillä varustettu kokonaisuus, joka sisältää eri toimintoihin tarkoitettua katettua ja yleensä ulkoseinien tai muista rakennelmista erottavien seinien rajoittamaa tilaa. Rakennuksiksi ei yleensä lueta kevytrakenteisia katoksia, kioskeja yms. eikä siirrettävissä olevia matkailuvaunuja, laivoja yms. (Sanastokeskus TSK 2017, rakentamislaki 751/2023 2 §) 
Pelastussuunnitelma on onnettomuuksien ennaltaehkäisemiseksi ja vaaratilanteiden varalta tiettyä kohdetta varten laadittava suunnitelma. Pelastussuunnitelmassa tulee myös selvittää, miten omatoiminen varautuminen toteutetaan poikkeusoloissa. Pelastussuunnitelma voi olla laadittu rakennettuun tai toiminnalliseen (esimerkiksi yleisötapahtuma) kohteeseen. Pelastussuunnitelmasta säädetään pelastuslaissa ja valtioneuvoston asetuksessa pelastustoimesta. Pelastussuunnitelman laatimisesta vastaa rakennuksen tai kohteen haltija. Jos rakennuksessa toimii useita toiminnanharjoittajia, rakennuksen haltijan tulee laatia pelastussuunnitelma yhteistyössä toiminnanharjoittajien kanssa.
Teräsbetonisuojia ovat vuoden 1954 SM päätöksen no 429 (19.11.1954) ja sen jälkeen tehtyjen säädösten mukaiset alle 150 suojapaikkaa sisältävät pienemmät teräsbetonisuojat (C-, S1- ja K-luokkien väestönsuojat) ja yli 150 suojapaikkaiset raskaat teräsbetonisuojat (A-, B-, S3- ja S2-luokkien väestönsuojat). 
Väestönsuojan suojautumisvaiheilla tarkoitetaan seuraavaa: 
· Ohituskäytöllä tarkoitetaan väestönsuojan ilmanvaihtolaitteen tyypillisintä käyttötapaa, jolloin ulkoa otettu ilma kulkee esisuodattimen kautta suoraan ohitusilmaputkea ja jakokanavistoa pitkin väestönsuojaan. Ohituskäyttöä käytetään, kun ulkona ei ole myrkyllisiä kaasuja tai radioaktiivisia aineita, jolloin ei ole tarvetta suodattaa sisään tulevaa ilmaa erityissuodattimen kautta. 
· Sulkukäytöllä tarkoitetaan suojautumisvaihetta, jossa väestönsuojaan ei oteta eikä poisteta ilmaa. Väestönsuojan ilmanvaihto on pysäytetty ja kaikki ovet, luukut ja venttiilit ovat kiinni. Sulkukäyttöä käytetään lyhytaikaisesti, enintään muutaman tunnin ajan, siirryttäessä ohituskäytöstä suodatuskäyttöön ja esimerkiksi hyvin voimakkaassa laskeumatilanteessa tai jos väestönsuojan ilmanottoaukon läheisyydessä on savua. 
· Suodatuskäytöllä tarkoitetaan suojautumisvaihetta, jossa erityissuodatin on asennettu paikoilleen ja suojaan tuleva ilma suodatetaan erityissuodattimen läpi. Suodatuskäyttöön siirrytään viranomaisen määräyksestä tai jos ulkona havaitaan myrkyllisiä kaasuja tai radioaktiivista ainetta. Suodatuskäytössä suojassa ylläpidetään ylipainetta.
· Valmiustilassa väestönsuoja on valmisteltu käyttökuntoon. Valmiustilassa suojaan voi siirtyä nopeasti ja laitteet ovat käyttövalmiina suojautumistilannetta varten.
Väestönsuojelu on siviiliväestön suojelemista aseellisen hyökkäyksen aiheuttamilta ja sen aikaisilta muilta vaaroilta. Väestönsuojelu on sodan ajan toimintaa. Väestönsuojeluun varautuminen on normaaliolojen aikaista etukäteissuunnittelua ja valmistautumista hyvin poikkeuksellisiin uhkiin. Väestönsuojeluun liittyviä toimintoja ovat muun muassa väestön varoittaminen, evakuointi, väestönsuojiin suojautuminen sekä sammutus- ja pelastustoiminta. Geneven sopimuksen ensimmäisessä lisäpöytäkirjassa määritellään, mitkä tehtävät kuuluvat väestönsuojeluun. Väestönsuojelun tunnuksena käytetään sinistä tasasivuista kolmiota oranssilla pohjalla.
Väestönsuojapiirustuksessa kuvataan tyypillisesti väestönsuojan tärkeimpien toimintojen, laitteiden ja varusteiden sijainti sekä käyttöönotossa purettavat rakenteet. Väestönsuojan suunnitteluvaiheessa on usein laadittu väestönsuojapiirustus ja sitä säilytetään väestönsuojan muiden dokumenttien yhteydessä. Rakennuksen alkuperäiseen väestönsuojapiirustukseen voi tehdä väestönsuojan käyttöönoton ja käytön suunnittelun yhteydessä muutoksia toimintojen sijoittelun suhteen.
Väestönsuojan käyttöönotto- ja käyttö suunnitelma on suunnitelma, jolla tuetaan väestönsuojan käyttöönottoa ja käyttöä. Käyttöönotto- ja käyttösuunnitelma on kuvaus siitä, miten kohteessa on ennalta varauduttu väestönsuojan käyttöönottoon ja käyttöön sekä käytännön toimintaohjeet suojan käyttöönottamiseksi ja käyttämiseksi. Suunnitelma sisältää myös suojautujille annettavat turvallisuusohjeet sekä toimintaohjeet onnettomuus-, vaara- ja häiriötilanteissa toimimiseksi. 
Kiinteistökohtaisen väestönsuojan käyttöönoton ja käytön suunnittelusta vastaa rakennuksen haltija. 
Yhteisen väestönsuojan käyttöönoton ja käytön suunnittelusta vastaavat kiinteistöt yhteistyössä, jolloin laaditaan kunkin kiinteistön pelastussuunnittelua varten tarkoitettu väestönsuojaa koskeva yhteinen osuus. 
Yleisen väestönsuojan omistaja on useimmiten kunta, jolloin väestönsuojan käyttöönoton ja käytön suunnittelu sekä toteutus on omistajan eli esimerkiksi kunnan vastuulla.
Tiiveyskokeella varmistetaan suojan tiiveys ja sen yhteydessä tarkastetaan väestönsuojan oman ilmanvaihtolaitteen sekä siihen liittyvien osien ja erillisten laitteiden varsinainen toimintakunto. Tiiveyskoe on osa väestönsuojan toimintakunnon tarkastusta. 
Valmistajan käyttö- ja huolto-ohjeiden mukaan väestönsuojan laitteiden huoltoväli on usein vuosi, jonka vuoksi säännöllisestä huollosta puhuttaessa käytetäänkin nimitystä vuosihuolto. Tarvittavat huoltotoimenpiteet riippuvat laitteesta ja ne kerrotaan laitteen valmistajan laatimassa käyttö- ja huolto-ohjeessa.
Kunnossapidolla tarkoitetaan, että väestönsuoja, sen laitteet ja varusteet pidetään toimintakunnossa, jotta väestönsuoja voidaan ottaa käyttöön 72 tunnissa. Väestönsuojan kunnossapito edellyttää asianmukaista huoltoa määrävälein. (Pelastuslaki, 12 ja 76 §)

1. [bookmark: _Toc223609074]Kohde

Suunnitelmaa tehdessä tulee ottaa huomioon, että suunnitelmasta voi muodostua salassa pidettävä asiakirja ja sen luovuttamisessa/julkaisemisessa avoimiin lähteisiin tulee käyttää harkintaa
Tähän lyhyt kuvaus kiinteistöstä/kohteesta.


Kuva 1: Väestönsuojan sijainti asemapiirustuksessa

1.1 [bookmark: _Toc223609075]Kohteen yleistiedot
	Kiinteistön/kohteen nimi
	As Oy XXX / Yritys XXX

	Osoite
	Katuosoite 10, 01000 Kaupunki

	Turvallisuuspäällikkö/-vastaava
	Etunimi Sukunimi, puhelinnumero 040 xxx xxxx

	Turvallisuuspäällikön sijainen
	Etunimi Sukunimi, puhelinnumero 040 xxx xxxx

	Väestönsuojan hoitaja
	Etunimi Sukunimi, puhelinnumero 040 xxx xxxx

	Kiinteistön henkilömäärä
	125

	Suunnitelma laadittu (pvm.)
	01.01.2026





[bookmark: _Toc223609076]1.2 Väestönsuojan tiedot
(Nämä tiedot löytyvät kiinteistön rakennusluvasta tai pelastussuunnitelmasta)
	Suojaluokka
	Esim. S1

	Väestönsuojan kokonaisala (m2)
	Esim. 86.3m2

	Varsinainen suojatila (m2)
	Esim. 75m2

	Ilmamäärä ohituskäytössä per suojaneliö (dm3/s)
	2,7 dm3/s

	Ilmamäärä suodatuskäytössä per suojaneliö (dm3/s)
	0,9 dm3/s

	Suojahuoneet (kpl)
	Esim. 2 kpl

	Poistumisreitit (kpl)
	Esim. 2 kpl

	Henkilömäärä
	Esim. 100 (tieto löytyy pelastussuunnitelmasta ja/tai kiinteistön rakennusluvasta sekä rakennusvalvontaviranomaisen rekisteristä) 

	Suojan käyttäjät
	[bookmark: _Hlk227165283]Kenelle suoja on rakennettu. Esim. onko suoja useamman kiinteistön yhteinen suoja? Jos on niin mitkä kiinteistöt? Tämän tiedon saa rakennusvalvontaviranomaiselta

	Väestönsuojan vuositarkastuksen päivämäärä
	01.01.2026

	Väestönsuojan määräaikaistarkastuksen päivämäärä (10v)
	01.01.2026




Kuva 2: Väestönsuojan pohjapiirustus


[bookmark: _Toc223609077]1.3 Väestönsuojan huolto
Väestönsuojan käyttöönotto edellyttää säännöllistä huoltoa ja toimintakunnon tarkastamista. Suojan huolto ja tarkastus suositellaan tehtäväksi vuosittain (vuosihuolto). Säännöllisellä huollolla varmistetaan väestönsuojan ja sen laitteiden toiminta. Huollot tulee suorittaa valmistajan käyttöohjeiden mukaisesti.
Väestönsuojan määräaikaistarkastus tulee tehdä 10 vuoden välein (ml. tiiveyskoe) (Pelastuslaki 379/2011 12 §; SM:n asetus väestönsuojien teknisistä vaatimuksista ja väestönsuojien laitteiden kunnossapidosta 506/2011 20 §).

[bookmark: _Toc223609078]1.4 Väestönsuojan normaaliajan käyttö
Väestönsuojaa ei saa normaalioloissa käyttää sellaisiin tarkoituksiin, jotka voivat estää sen käytön väestönsuojana kosteuden, hajujen yms. myötä. Lisäksi suojaan ei saa sen tarkastamisen jälkeen tehdä sellaisia rakenteellisia muutoksia, jotka heikentävät sen käyttöä väestönsuojana.
Tähän kappaleeseen kuvaus VÄESTÖNSUOJAN rauhanajan käytöstä. 
Esimerkiksi: Väestönsuoja on rauhanaikana käytössä taloyhtiön irtainvarastona. Väestönsuojan rauhanajan tilanjakajina käytetään levy-/puurakenteisia väliseiniä. Tilassa on asukkaiden omaa irtaimistoa.

[bookmark: _Toc223609079]1.5 Poikkeusolojen käyttöönotto
Väestönsuoja tulee laittaa käyttökuntoon, jos sisäministeriön tai hyvinvointialueen pelastusviranomainen määrää pelastuslain 36 §:n nojalla väestönsuojat käyttökuntoon laitettavaksi. Pelastuslain 76 §:n mukaan väestönsuoja sekä väestönsuojeluvälineet ja -laitteet on pidettävä sellaisessa kunnossa, että väestönsuoja voidaan ottaa käyttöön 72 tunnissa. Viranomaisten määräys väestönsuojien käyttökuntoon laittamisesta pyritään antamaan mahdollisimman varhaisessa vaiheessa. 
Väestönsuojan voi laittaa käyttökuntoon suojan omistajan tai haltijan päätösten mukaisesti ilman erillistä määräystäkin.
Hyvä käytäntö on, että osa kiinteistön käyttäjistä koulutetaan ja perehdytetään suojan käyttöönottoon ja käyttöön jo etukäteen. Suositeltavaa on kouluttaa useampi henkilö, jolloin on todennäköisempää, että ainakin joku heistä on paikalla, jos väestönsuojat määrätään käyttöönotettaviksi. Tässä tulee huomioida, että kiinteistönhuoltoyrityksellä käyttöönottovaiheessa ei välttämättä ole aikaa tulla suorittamaan väestönsuojan käyttöönottoa hoidettavien kiinteistöjen määrän takia.
Suojan käyttöhenkilöstön osaamisen varmistamiseksi on suositeltavaa määräajoin tarkastella asuinrakennuksessa tai työpaikoilla tapahtuneita henkilövaihdoksia ja huolehtia suojahenkilöstön nimeäminen ja kouluttautuminen ajantasaiseksi.

2. [bookmark: _Toc223609080]Toimenpiteet käyttökuntoon saattamiseksi

[bookmark: _Toc223609081]2.1 Tilojen tyhjennys ja valmistelu
2.1.1 Suojan tyhjennys
Väestönsuojan tyhjennys normaaliolojen tavaroista. Esimerkiksi: 
· häkkivarastoissa olevat ihmisten omat tavarat
· taloyhtiön/yrityksen tavarat mitä ei ole tarkoitettu väestönsuojakäyttöön
· minne tavarat viedään ja suojataan
· voidaanko jotakin tavaraa hyödyntää suojautumistilanteessa 
Lisää kuva toimenpiteen kohteista, tämä helpottaa hahmottamista!

2.1.2 Purettavat rakenteet
[bookmark: _Hlk227160763]Suunnitelmaa laadittaessa tulee selvittää mitkä ovat purettavia rakenteita väestönsuojassa.
Esimerkiksi: 
· rakenteet, joita ei ole tarkoitettu väestönsuojakäyttöön, mitä ei voida hyödyntää väestönsuojan käyttötilanteessa tai mitkä estävät käyttöä väestönsuojana
· varastotilojen rakenteet
· väliseinät ja hyllyt
· pukuhuonetilojen vaatekaapit ja muut kalusteet 
· [bookmark: _Hlk227160797]muut mahdollisesti vaaraa aiheuttavat rakenteet, esimerkiksi valaisimet, jotka voivat tippua katosta tai mahdollisesti sirpaloituvat laatat
Väestönsuojan oven toimintaa estävät tai haittaavat järjestelyt, kuten normaaliolojen käyttöä varten asennettu palo- tai väliovi, oven eteen rakennetut, kulkemista helpottamista rakenteet sekä väestönsuojan oven kotelointi, poistetaan
Lisää kuva toimenpiteen kohteista, tämä helpottaa hahmottamista!

2.1.3 Työkalut
Pääkaupunkiseudulla (Helsinki, Espoo, Kauniainen ja Vantaa) ei väestönsuojissa tarvitse olla omaa säteilymittaria kattavan säteilyvalvontaverkon takia. Pääkaupunkiseudun ulkopuolella mittarin hankinta tehdään riskienarvioinnin perusteella. Säteilytilanteen näkee säteilyturvakeskuksen (STUK) verkkosivuilta.
Jos riskienarvioinnin perusteella on hankittu säteilymittari, tulee mittarin käyttö harjoitella, sekä suorittaa valmistajan ohjeiden mukaisesti mittarin toimintakunnon tarkastus ja kalibrointi. Lisää tietoa säteilyturvakeskuksen (STUK) sivuilta.
Uudenmaan alueella suositellaan suojaan hankittavaksi hiilidioksidimittari. 
Esimerkiksi:
· mitä työkaluja suojan käyttöönottoon tarvitsee (esimerkiksi tikapuut, mikäli tarvetta)
· työkalut purkuun ja rakentamiseen
· eri tekniikan käyttöön liittyvät työkalut) mihin niitä tarvitaan
· missä työkaluja säilytetään (jos työkaluja säilytetään muualla kuin suojassa, niin missä?)
· suojavarusteet, niiden käyttö ja säilytyspaikka, mikäli suojasta tarvitsee poistua tiedustelemaan suojan ulkopuolella vallitsevaa tilannetta
· työkalujen käyttöön ohjeet, mikäli niitä tarvitaan

2.1.4 Siivous
Purkutoimenpiteiden ja suojan tyhjennyksen jälkeen väestönsuojasta siivotaan pois irtopöly ja muu lika, pinnat puhdistetaan ja tilat tuuletetaan

2.1.5 Väestönsuojan sisääntuloreitit
Esimerkiksi:
· suunnitellaan rakennuksen ulkopuolelta sisääntuloreitit väestönsuojan ovelle asti
· miten huonosti liikkuvat, opastusta tarvitsevat tai apuvälineitä käyttävät ihmiset pääsevät suojaan
· sisääntuloreittien merkitseminen rakennuksen ulkopuolelta alkaen
· viitoitus muista taloista, joilla suojapaikat kiinteistön väestönsuojassa
· mikäli kyseessä on usean rakennuksen yhteissuoja, tulee jokaiseen porraskäytävään asettaa tieto suojan sijainnista ja lähimmästä sisäänkäynnistä
Lisää kuva toimenpiteen kohteista, tämä helpottaa hahmottamista!

2.1.6 Muut valmistelutoimenpiteet
Esimerkiksi: 
· lämmityksen, veden ja viemärin sulkuventtiilien sijainti ja niiden toiminnan varmistaminen
· mahdollisen automaattisen sammutuslaitteiston (sprinkleri) sulkuventtiilin toiminnan varmistaminen
· [bookmark: _Hlk229562013]Automaattisen sammutuslaitteiston (sprinkleri) putkiston läpiviennit väestönsuojan seinän läpi tulee sulkea ja tiivistää. Putket joko suljetaan sulkuventtiilistä/-hanasta ennen tai jälkeen läpiviennin tai tulpataan jos venttiileitä ei ole. Sammutuslaitteisto tulee toimia muualla kiinteistössä väestönsuoja pois lukien
· miten sulkuventtiilien toiminta varmistetaan (ohjeet)
· mahdollisen kaupunkikaasun sulkuventtiilien sijainti kiinteistössä
· [bookmark: _Hlk227163372]normaaliolojen ilmanvaihdon sulkemiseen tarvittavien sulkulaippojen olemassaolon, sulkulaippojen tiivisteiden ja niiden sijainnin varmistaminen
Lisää kuva toimenpiteen kohteista, tämä helpottaa hahmottamista!

[bookmark: _Toc223609082]2.2 Rakentaminen, varustaminen ja materiaalien tarkastus
2.2.1 Vesisäiliöiden täyttäminen
Esimerkiksi:
· minne astiat sijoitetaan
· paljonko vettä tarvitaan
· vesisäiliöiden puhdistus (ei orgaanisia puhdistusaineita)
· hygienia astioita täytettäessä
· veden säilyvyys
· vesipisteen käyttömahdollisuudet
· säiliöiden täyttöön tarkoitetun vesiletkun sijainti ja käyttö
· säiliöiden sijoittelussa tulee huomioida mahdollisen vuodon aiheuttamat riskit ja vedensäilytysaineiden käyttö
Lisää kuva toimenpiteen kohteista, tämä helpottaa hahmottamista!

2.2.2 Hätäpoistumisreitin valmistelu
[bookmark: _Hlk227163618]Selvitä väestönsuojapiirustuksesta, missä suojan hätäpoistumisreitin ulostulo on. Onko suoja maan alla, josta pitää kaivautua ulos. Tarkista myös, että onko maan pinta ulostulon päällä asfaltoitu tai onko siinä muita esteitä. Nämä tulee huomioida suunnitelmaa laadittaessa.
Esimerkiksi:
· hätäpoistumisreitin sijainti
· reitin käyttöönottoon tarvittavat välineet
· resurssit ja aika
· tarvitseeko hätäpoistumisreitti kaivaa auki
· ulostuloaukon sijainti ja sen rajaaminen sekä suojaus sateelta
· reitin merkitseminen avaamisen jälkeen kiinteistön ulkopuolella
Lisää kuva toimenpiteen kohteista, tämä helpottaa hahmottamista!

2.2.3 Käymäläkomeroiden valmistelu
[bookmark: _Hlk227163789]Käymäläkomeroiden sijainti on osoitettu väestönsuojapiirustuksessa.
Esimerkiksi:
· minne rakennetaan
· mitä materiaaleja ja työkaluja tarvitaan
· miten rakennetaan
· käymäläastioiden käyttö
· hajunpoistoaine ja sen käyttö
· onko vesivessaa suojassa käytettävissä
· kuivakäymälät tulee sijoittaa suojassa aina poistoilmaventtiilien (ylipaineventtiili) välittömään läheisyyteen hajuhaitan pienentämiseksi
· kuivakäymälänkemikaaleja tulee olla riittävästi väestönsuojassa
· tulee varmistaa, että suojaan on varattu kuivakäymälöitä kohden riittävä määrä pusseja ja niiden sulkemiseen tarvittavia välineitä
· [bookmark: _Hlk229573587]Jos väestönsuojassa ei ole varastoituna koottavia käymäläkomeroita, kirjataan suunnitelmaan, miten ja mistä materiaaleista näkösuojaa tarjoavat käymäläkomerot rakennetaan
Lisää kuva toimenpiteen kohteista, tämä helpottaa hahmottamista!
Sanitaatiojäte tulee erotella erillisiin keräysastioihin, mikäli se on mahdollista. Erityisesti nestemäinen sanitaatiojäte sekajätteen seassa kiinteistön roskakatoksessa/-astiassa voi aiheuttaa ympäristö- ja terveyshaittoja roskakatoksessa sekä jätteiden kuljetuksen aikana. Kuivikepurujen tai paperin laittaminen sanitaatiopussiin kuivattaa jätettä. Sanitaatiojätteen kierrätys tulee selvittää alueen jätehuoltopalvelun toteuttajalta.

2.2.4 Jäteastioiden valmistelu
Esimerkiksi:
· mitkä astiat
· missä sijaitsee
· onko sisäpusseja astioihin
· hajuhaittojen hallinta jätteen lajittelussa
Lisää kuva toimenpiteen kohteista, tämä helpottaa hahmottamista!

2.2.5 Sulkuteltan/-huoneen valmistelu
Esimerkiksi:
· missä sijaitsee
· miten ja mihin rakennetaan
Lisää kuva toimenpiteen kohteista, tämä helpottaa hahmottamista!

2.2.6 Lepo-, oleskelu- ja ruokailualueen valmistelu
Esimerkiksi:
· missä sijaitsevat suojassa
· tilojen kalustus
· vaatiiko alueiden valmistelu rakentamistoimepiteitä
Lisää kuva toimenpiteen kohteista, tämä helpottaa hahmottamista!

2.2.7 Muut toimenpiteet
Muut tarvittavat toimenpiteet. Esimerkiksi:
· kaupunkikaasun jakeluverkkoon kuuluvissa kiinteistöissä kaasun pääsulun sijainti ja sen sulkeminen
· suojan viilentäminen
· mahdollisen varavalaistuksen varapolttimot
· sulaketaulu ja sen varasulakkeet
Lisää kuva toimenpiteen kohteista, tämä helpottaa hahmottamista!

[bookmark: _Toc223609083]2.3 Tekniikan käyttöönotto
2.3.1 Normaaliolojen ilmanvaihdon sulkeminen
Esimerkiksi:
· ilmanvaihtokanavien irrotus läpivientiputkista
· sulkulaipat ja niiden käyttö
Lisää kuva toimenpiteen kohteista, tämä helpottaa hahmottamista!

2.3.2 Ilmanvaihtolaitteiston ja sitä tukevan tekniikan toimintakunnon tarkastus
Esimerkiksi:
· ilmanvaihtolaite
· ilmanvaihtolaitteen kondenssiveden poisto
· ylipaineventtiilit
· ylipainemittari
· ylipainemittarin neste
· jakokanavisto
· erityissuodatin
· hiekkasuodatin
· paineventtiilin toiminta
· esisuodattimen kunto
· esilämmitin (jos on)
· viemärin sulkuventtiilin toiminta
· ilmanottoaukon sijainti suojan ulkopuolella
· ilmanottoputken asennus (esim. meneekö putki hätäpoistumisreittiä pitkin)
· tarvittavat työkalut
Lisää kuva toimenpiteen kohteista, tämä helpottaa hahmottamista!

2.3.3 Viestiyhteyksien toiminnan koeistus
Esimerkiksi:
· testaus suojan ovien ja luukkujen ollessa suljettuna
· saadaanko yhteys suojan ulkopuolelle suojasta
· miten varmistetaan radion, matkapuhelimen tai vastaavan laitteen kuuluvuus
· onko suojassa internetin käytön mahdollistavaa verkkoyhteyttä (kiinteää tai mobiiliverkon kautta toimivaa)
Lisää kuva toimenpiteen kohteista, tämä helpottaa hahmottamista!

2.3.4 Varavoimakoneen toimintakunnon tarkastus
Tämä kappale täytetään, jos kiinteistössä/väestönsuojalla on varavoimakone. Esimerkiksi:
· miten toimintakunto tarkastetaan
· käyttöohjeiden sijainti
· pakoputkiston edellyttämät ennalta tehtävät toimet mm. 
· kondenssiveden poisto
· polttoainehuollon toiminta
· tarvittavien voiteluaineiden sijainti
· sulakkeiden sijainti
Lisää kuva toimenpiteen kohteista, tämä helpottaa hahmottamista!

2.3.5 Tiiveyskokeen suoritus
Tähän kappaleeseen ohjeet tiiveyskokeen suorittamiseen kyseisessä väestönsuojassa, miten toteutetaan ja miksi

[bookmark: _Toc223609084]3. Väestönsuojan käyttö ja suojautuminen
3.1 [bookmark: _Toc223609085]Suojautumisen aikainen tehtävänjako
Esimerkiksi:
· luettelo väestönsuojan työtehtävistä
· montako henkilöä suojan käyttämiseen tarvitaan
· mitä tehtäviä eri rooleissa/työtehtävissä on
· [bookmark: _Hlk227316043]väestönsuojan käyttöhenkilöstön nimeämiseen ohjeistus suojautumistilanteessa. Henkilöt voivat eri suojautumiskerroilla vaihdella. 
· työvuorot ja niiden suunnittelu


[bookmark: _Toc223609086]3.2 Väestönsuojaan siirtyminen
Kiinteistön käyttäjät saavat tiedon väestönsuojaan suojautumistarpeesta viranomaisten varoitusjärjestelmien eli väestöhälyttimien (sireenit) ja vaaratiedotteiden kautta tai havainnoimalla itse tapahtumia. Kun hälytys on annettu, tulee nopeasti siirtyä väestönsuojaan. Väestönsuojaan voi suojautua myös kunkin oman arvion mukaan, eikä suojautuminen edellytä viranomaisen kehotusta tai määräystä. 
Rakennuksessa voidaan sopia hälytyspäivystyksestä, jolloin kukin vuorollaan päivystää ja tarvittaessa varmistaa asukkaiden tai työntekijöiden hälyttämisen.
Esimerkiksi:
· onko alueella väestönhälyttimiä
· väestönhälyttimien kuuluvuus alueella, kuuluuko?
· onko kiinteistössä kuulutusjärjestelmää
· väestönsuojaan pääsy
· mahdollinen valvonta väestönsuojan sisäänkäynnille
· opastaminen ja avustaminen suojaan siirryttäessä
· säteilylle- tai kemiallisille aineille altistuneen henkilön, vaatteiden ja varusteiden puhdistaminen
· ovivahdin (henkilö) toiminta
· radiopäivystys suojautumisten välissä
Rakennuksen tai sen läheisyyteen rakennetut väestönsuojat on suunniteltu rakennuksessa asuvien, työskentelevien tai muutoin oleskelevien henkilöiden käyttöön (Pelastuslaki 71 §). Väestönsuojaan voi suojautua kuitenkin kuka tahansa suojautumista tarvitseva henkilö, jos hän ei vaaranna muiden suojassa olijoiden turvallisuutta. Väestönsuojaan tulee ottaa sisään henkilöitä niin kauan kuin siellä on tilaa, eikä se aiheuta vaaraa muille suojautujille. 
Väestönsuojasta voi halutessaan poistua, jos poistuminen ei vaaranna muiden väestönsuojissa olevien henkilöiden turvallisuutta.
[bookmark: _Hlk229573745]Väestönsuojat on tarkoitettu ihmisten suojaamiseen (Pelastuslaki 71 §:n 1 mom.). Opas- ja avustajakoirat toimivat käyttäjiensä apuvälineinä ja niiden läsnäolo on välttämätöntä käyttäjiensä turvallisuudelle. Opas- ja avustajakoirien pääsy avustettavansa mukana väestönsuojaan edistää tosiasiallista yhdenvertaisuutta (Yhdenvertaisuuslaki 1325/2014, 9 §). Lemmikkieläimet suojataan muihin sisätiloihin, esimerkiksi rakennuksen asuntoihin. 

[bookmark: _Toc223609087]3.3 Väestönsuojan käyttövaiheet
Väestönsuojan eri käyttövaiheita ovat ohituskäyttö, sulkukäyttö ja suodatuskäyttö. Niinä aikoina, kun suojautumistarvetta ei ole, jätetään suoja valmiustilaan. Väestönsuoja on käyttöönoton jälkeen valmiustilassa, eli valmiina suojautumista varten. 
Valmiustilassa voidaan pitää suojan ovia, luukkuja ja ylipaineventtiileitä mahdollisuuksien mukaan auki, jolloin suojan ilma vaihtuu painovoiman avulla. Valmiustilassa on hyvä varmistaa riittävä ilman vaihtuvuus käyttämällä säännöllisesti väestönsuojan ilmanvaihtolaitetta ohituskäytöllä. 
Käyttövaiheesta toiseen siirtyminen voidaan tehdä suojautumisen aikana, eikä siitä aiheudu vaaraa suojautuville.
[bookmark: _Hlk229573786]Väestönsuojaan saavuttaessa, kun suojautumisen syy voi vielä olla epäselvä, suoja asetetaan ensin sulkutilaan. Sulkutilasta voidaan siirtyä ohituskäyttöön, kun saadaan tieto, ettei ulkona ole vaarallisia aineita. Jos ulkona on vaarallisia aineita, siirrytään suodatustilaan. Tarkat suojakohtaiset ohjeet käyttövaiheista ja siirtymisestä niiden välillä on kerrottu ilmanvaihtolaitteen valmistajan käyttöohjeessa.

3.3.1 Valmiustila
Valmiustilassa väestönsuoja on valmisteltu käyttökuntoon. Valmiustilassa suojaan voi suojautua nopeasti ja laitteet ovat käyttövalmiina suojautumistilannetta varten. Väestönsuoja pidetään valmiustilassa, kun se on aiemmin valmisteltu käyttöön sekä eri suojautumiskertojen välisenä aikana. 
[image: ]
Kuva 3: Valmiustila (Sisäministeriön julkaisuja 2026:1, 48)

3.3.2 Ohituskäyttö
Ohituskäytössä ulkoilmaa johdetaan täydellä teholla esisuodattimen kautta ohitusilmaputkea ja jakokanavistoa pitkin suoraan väestönsuojaan, joten ilma vaihtuu nopeasti. Ohituskäyttöä käytetään, kun ulkona ei ole myrkyllisiä kaasuja tai radioaktiivisia aineita, eikä sisään tulevaa ilmaa siten ole tarvetta suodattaa erityissuodattimen kautta. Jos ulkona on paljon pölyä, savua tai muita epäpuhtauksia, tulee ilmanvaihto pysäyttää ja siirtyä sulkukäyttöön.
[image: ]
Kuva 4: Ohituskäyttö (Sisäministeriön julkaisuja 2026:1, 51)

[image: ]
Kuva 5: Ohituskäytön toimenpiteet ja vaikutukset (Sisäministeriön julkaisuja 2026:1, 50)

3.3.3 Sulkukäyttö
Sulkukäytöllä tarkoitetaan suojautumisvaihetta, jossa väestönsuojaan ei oteta eikä poisteta ilmaa. 
· väestönsuojan ilmanvaihto on pysäytetty 
· kaikki ovet, luukut ja venttiilit ovat kiinni
Sulkukäyttöä käytetään lyhytaikaisesti, korkeintaan noin kaksi tuntia, siirryttäessä ohituskäytöstä suodatuskäyttöön ja esimerkiksi hyvin voimakkaassa laskeumatilanteessa tai jos väestönsuojan ilmanottoaukon läheisyydessä on savua. Tämän jälkeen on siirryttävä suodatus- tai ohituskäyttöön, koska suojassa olevan ilman hiilidioksidipitoisuus sekä suojan lämpötila nousevat muutoin liian korkeaksi.
Sulkukäytössä suoja on suljettu ilmatiiviisti ja antaa suojaa:
· paine- ja sirpalevaikutuksilta 
· myrkyllisiltä ja radioaktiivisilta aineilta
Sulkukäytön periaatteet lyhyesti: 
· ulko-ovi ja luukut on suljettu 
· paineventtiili on suljettu, eikä ilmanvaihtolaite ole käytössä 
· ylipaineventtiilit on suljettu 
· viemärin, veden ja lämmityksen sulkuventtiilit on suljettu 
· sulkuteltta on suodatus- ja sulkukäyttöasennossa tai sulkuhuoneen poistoilmaventtiilit suojatilaan on suljettu
[image: ]
Kuva 6: Sulkukäyttö (Sisäministeriön julkaisuja 2026:1, 52)

3.3.4 Suodatuskäyttö
Suodatuskäytössä väestönsuojan ilmanvaihtokoneen erityissuodatin on asennettu paikoilleen ja suojaan tuleva ilma suodatetaan erityissuodattimen läpi. Jos väestönsuojassa on hiekkasuodatin, kulkee sisään tuleva ilma myös sen läpi. Suodatuskäyttöä käytetään, jos ulkona olevassa ilmassa on myrkyllisiä kaasuja tai radioaktiivista ainetta. Suodatuskäytössä ylipaineen suojassa tulee olla 30 – 50 kPa.
Ilma vaihtuu hitaammin kuin ohituskäytössä, koska tuloilma kulkee suodattimien läpi. Erityissuodatin ei suodata häkää, joten jos ulkona ilmanottoaukon läheisyydessä on savua, tulee siirtyä sulkukäyttöön. Räjähdysten voimasta liikkuvat pölypilvet likaavat nopeasti esi- ja erityissuodattimen, joten tällöinkin on hyvä siirtyä tilapäisesti sulkukäyttöön. Siirryttäessä käyttövaiheesta toiseen on noudatettava aina laitteiden käyttöohjeita.
Ohje: suodatustilassa ylipainetta suojassa ylläpidetään säätämällä ylipaineventtiilejä sekä sisään otettavan ilman määrää ja seuraamalla ylipainemittarin lukemaa.
[image: ]
Kuva 7: Suodatuskäyttö (Sisäministeriön julkaisuja 2026:1, 55)

[image: ]
Kuva 8: Suodatuskäytön toimenpiteet ja vaikutukset (Sisäministeriön julkaisuja 2026:1, 54)

[bookmark: _Toc223609088]3.4 Ohjeet väestönsuojassa toimimiseksi
Väestönsuojaan on suositeltavaa laatia ohjeet siellä toimimiseksi. Ohjeista on hyvä laatia lisäksi lyhyet, helppolukuiset ja kuvalliset versiot. Tarvittaessa ohjeet on käännettävä eri kielille.
Esimerkiksi ohjeet aiheisiin: 
· Vuosihuollon toteutus ja tarkastukset
· Tehtävänjako
· Suojaan siirtyminen ja sieltä poistuminen
· Suojautumisen aikana
· Siisteys ja järjestys
· Ongelma ja vaaratilanteet sekä toimintaohjeet niiden varalle
· Toiminta lemmikkieläinten kanssa suojautumistilanteessa
· Vedensäilöntäaine
· Mitä mukaan väestönsuojaan
· Hajunpoistoaine ja sen käyttö
· Mitä väestönsuojalle tehdään suojautumisten välissä

[bookmark: _Toc222234438]Lisää ohjeita väestönsuojiin:
Väestönsuojan käyttöönotto ja käyttö, Sisäministeriön julkaisuja 2026:1
https://urn.fi/URN:ISBN:978-952-324-647-8
Väestönsuojan käyttöönotto ja käyttö, Suomen Pelastusalan Keskusjärjestö SPEK
Oppaat - SPEK
Väestönsuojelu, Pelastustoimi.fi
Väestönsuojelu | Pelastustoimi
Väestönsuojelu, Uudenmaan Pelastusliitto UPL
Väestönsuojelu - Uudenmaan Pelastusliitto
VARA-mobiilipalvelu, Helsingin Pelastusliitto ry
Vara - väestönsuojelun mobiilipalvelu - Helsingin Pelastusliitto

Toimenpide

Vaikutus suojan toimintaan

Ulko-ovi ja luukut ovat suljettuna.

limanvaihtolaitetta kaytetadn
joko sahkolla tai pyorittamalla
késikampia.

Paineventtiili on taysin auki.

limanvirtamittarin saatovipu
(jos laitteessa on sellainen) on
ohitusasennossa.

Ylipaineventtiilit ovat vapaasti
auki.

Veden sulkuventtiili pidetdan auki
tarvittaessa.

Viemarin sulkuventtiili pidetaan
suljettuna ja avataan tarvittaessa,
esimerkiksi kaytettaessa
vesivessaa tai muita vesipisteita.

Lammon sulkuventtiili pidetaan
auki tarvittaessa.

Sulkuteltta on
ohituskayttéasennossa tai
sulkuhuoneen poistoilmaventtiilit
suojatilaan ovat taysin auki.

Erityissuodatin tai hiekkasuodatin
ei ole kaytossa.

Antaa suojaa paine- ja
sirpalevaikutuksilta.

Mahdollistaa ilmanvaihdon
suojassa.

llma vaihtuu suojassa
mahdollisimman tehokkaasti.

llmavirtamittari ndyttaa oikeaa
lukemaa ja suojautujat saa
riittavasti iimaa.

Ylipaineventtiilit sulkeutuvat
tarvittaessa paineiskun
vaikutuksesta.

Suojassa voidaan kayttaa
vesijohtoverkoston vetta, jos
verkosto toimii.

Sulkuventtiili estaa jateveden
paasyn vdestonsuojaan
mahdollisen paineiskun
vaikutuksesta.

Saadellaan suojan lampatilaa.

Véestonsuojassa voidaan siirtya
nopeasti suodatuskayttéon.

Ulkoilmaa voidaan

hengittad suodattamatta.
Erityissuodattimen kannet ovat
suljettuina.

Toimenpide

Vaikutus suojan toimintaan

Ulko-ovi ja luukut ovat suljettuna.

lImavirtamittarin s. ipu
(jos laitteessa on sellainen) on
suodatusasennossa.

limanvaihtolaitetta kdytetaan joko
sahkolld tai pyorittamalla kasikampia.

limanvaihtokoneen kautta suojaan
kulkeva ilmamaara saadetaan avaamalla
paineventtiilid laitevalmistajan ohjeen
mukaiseksi.

Ylipaineventtiilit ovat vapaasti auki.
Ylipaine pyritaan pitamaan vahintaan 50
Pascalissa, ylipaineen maaraa seurataan
ylipainemittaria tarkkailemalla.

Veden sulkuventtiili pidetdén suljettuna.

Viemarin sulkuventtiili pidetaan
suljettuna.

Lammén sulkuventtiili pidetaan auki
tarvittaessa.

Sulkuteltta on suodatus- ja
sulkukdyttéasennossa tai sulkuhuoneen
poistoilmaventtiilit suojatilaan ovat
kiinni.

Erityissuodatin ja/tai hiekkasuodatin
ovat kdytossa.

Antaa suojaa paine- ja
sirpalevaikutuksilta sekd mahdollistaa
ylipaineen pitdmisen suojassa.

limavirtamittari nayttaa oikeaa lukemaa
ja suojautujat saa riittavasti ilmaa.

Mahdollistaa ilmanvaihdon ja ylipaineen
pitamisen suojassa.

Saataa ilmavirran sopivaksi
suodatuskayttoon.

Ilma poistuu suojasta ylipaineventtiilin
kautta hallitusti eikd saastunut

ilma paase sisaan. Ylipaineventtiilit
sulkeutuvat tarvittaessa paineiskun
vaikutuksesta.

Ulkona olevat myrkylliset tai
radioaktiiviset aineet eivét

Mahdollistaa ylipaineen pitamisen
suojassa ja estaa jateveden paasyn
vaestonsuojaan mahdollisen paineiskun
vaikutuksesta.

Saadellddn suojan lampétilaa.

Pakottavissa tilanteissa liikuttaessa
vaestonsuojasta sisaan tai ulos
sulkuteltta tai -huone toimii eteistilana,
jolloin ulkoilma ei padse suoraan suojaan
ja ulkoa tulevat henkilét voidaan
puhdistaa ennen suojaan siirtymista.

Suodattaa ulkoilmassa olevia myrkyllisia
tai radioaktiivisia aineita sisaan tulevasta
ilmasta.

